2017 October | Hessequa Nuus
October 12th, 2017 Uncategorized No Comments »
Vakansiegangers kan hierdie somervakansie kies en keur uit ses verskillende blouvlagstrande in die Hessequa-streek. Blouvlag-status beteken dat strande skoon en veilig is en voldoen aan internasionale veiligheids- en toerismestandaarde. Blouvlag-status is ŉ lokmiddel vir toerisme, aangesien internasionale besoekers weet wat om te verwag wanneer hulle só strand besoek. 62 Blou Vlae sal hierdie feesseisoen op 44 strande wapper in Suid-Afrika.
Hessequa Munisipaliteit spog met drie volstatus en drie loodsstatus blouvlag strande.
Lappiesbaai en Preekstoel te Stilbaai en Witsand het volle blouvlag-status verwerf en het Gouritsmond, Jongensfontein en Stilbaai-Wes loodsstatus ontvang.
Gouritsmond het nie volstatus ontvang nie as gevolg van watermonster wat geneem was tydens rooigety. 95% van watermonsters moet voldoen aan die SABS standaarde en het Gouritsmond 94% status ontvang. Hessequa Munisipaliteit het onmiddellik aansoek gedoen vir loodsstatus vir Gouritsmond.
Tegniese Direkteur Lindile Zincume en Hoof van Parke, Andre Hansen het die blouvlagseremonie te Jeffreysbaai op 4 Oktober 2017 bygewoon.
Die Blouvlagprogram word gekoördineer deur WESSA (Wildlife and Environment Society of South Africa) in vennootskap met die Departement Omgewingsake en Toerisme.
‘n Onafhanklike internasionale paneel is verantwoordelik vir die evaluering en aanwysings van blouvlagstrande aan munisipaliteite wat deelneem aan die program.
Plaaslike munisipaliteite se rol is om strande aan die streng vereistes van die Blouvlagprogram te laat voldoen.
WESSA se vier hoof vereistes:
Omgewingsopvoeding en inligting
Veiligheid & Diensteverskaffing
Die blouvlag seisoen sal strek van 07 Desember 2017 tot 14 Januarie 2018 en sal lewensredders aan diens wees op die strande.
Jaloesie binne ‘n verhouding of huwelik is baie sleg want sonder vertroue kan geen vriendskap, verhouding of huwelik oorleef nie.
As jou maat jaloers is gaan dit NIE oor jou nie, dis die een wat jaloers is, wat die probleem het.
Jaloesie laat ‘n mens in jouself twyfel … is ek mooi en goed genoeg, is ek te vet, te maer, te dom of te arm .
Oormatige jaloesie is ‘n simptoom van ander ernstiger onderliggende probleme.
Wanneer iemand obsessief raak of wanneer jou metgesel jou met ‘n valkoog begin dophou, agtervolg, dreig en jou van vriende en familie wil vervreem is dit lankal tyd !!
Tyd om weg te breek voor dit te laat is en dinge geweldadig raak.
Dit sal NIE beter gaan of verander nie.
Om te bly sal jou lewe in ‘n lewende hel omskep, met nagevolge wat niks of niemand sal spaar of ontsien nie.
Jy hoef net die radio aan te skakel of ‘n koerant oop te maak om die realiteit van jaloesie te besef.
Ek ken iemand wat meer as eenkeer in so ‘n huwelik en verhoudings betrokke was en eending is seker, die tekens en patroon was elke keer dieselfde.
Nou hoe beland jy weer en weer in dieselfde posisie ?
Deur nie ons instink te vertrou en te volg nie. Daarby is ons te geneig om elke keer vir ons maat se onaanvaarbare gedrag verskoning te maak.
Moet nie glo dat jaloesie ‘n teken van liefde is nie … dit is NIE !!
Volg jou instink en neem die dapper besluit … volgende keer mag te laat wees !
WATERBEPERKINGS VIR HESSEQUA / WATER RESTRTICTION FOR HESSEQUA
VLAK 1 WATERBEPERKINGS VIR HESSEQUA
1 September 2017 geïmplementeer en word gereguleer in terme van die Water Verorderings:
Hoe om aansoek te doen vir vrystelling of afwyking van bepaalde tuin natmaak ure:
1) Rig ŉ brief aan die Tegniese Departement te Riversdal of e-pos lizet@hessequa.gov.za
2) Die brief moet die volgende inligting bevat:
– Fisiese Adres van woning
– Rede vir afwyking van tye
– Tyd waarbinne die afwyking van tuin natmaak val bv. 18:00 – 20:00
Suksesvolle aansoekers sal ŉ goedkeuringsbrief ontvang vanaf die munisipaliteit en dien die brief as ŉ bewys en moet dit op ŉ veilige plek bewaar word.
HET JY GEWEET? Deur gebruik te maak van ŉ emmer om voertuie te was, bespaar jy meer as 300 liter water per was.
Implemented from 1 September 2017 and will be regulated in terms of the Water & Sanitation Bylaw
How to apply for deviation on stipulated watering hours?
1) Write a letter to the Technical Department or email lizet@hessequa.gov.za
2) The letter must contain the following information:
– Reason for deviation
– 2 Hour timeframe for the watering of your garden
Approved applications will receive a confirmation letter from the municipality stating the confirmed watering time. Please keep this letter save as it will serve as a proof of authorisation.
DID YOUR KNOW? Using a bucket of water to wash your car without a hosepipe, will save more than 300 litres with each wash.
SUKKEL JY OM JOU MUNISIPALE DIENSTEREKENING TE BETAAL … omdat dit nie via pos ontvang is nie?
Registreer om jou diensterekening per e-pos te ontvang. Jou munisipale diensstate sal maandeliks direk aan jou persoonlike e-pos gestuur word.
Hoe om te registreer om jou rekening elektroniese te ontvang?
1) Telefonies (028) 713 8045
2) Per e-pos gerig aan:
joanne@hessequa.gov.za / info@hessequa.gov.za
3) Skriftelik gerig aan Die Munisipale Bestuurder, Posbus 29, Riversdal, 6670
4) Enige munisipale kantoor in die Hessequa-streek
Besonderhede benodig vir registrasie:
– Munisipale diensterekening nommer
– Identiteit Dokument nommer (ID)
– Werkende e-pos adres
Hessequa Munisipaliteit stuur tans meer as 17 000 rekeninge per maand uit, waarvan 11 211 via pos en 5 858 elektronies uitgestuur word.
Indien jy registreer om jou rekening elektronies te ontvang, kan ŉ faktuur binne 72 uur na die heffingsdatum aan die rekeninghouer gestuur word.
Hoe werk dit as jou rekening via pos gestuur word?
Hessequa Munisipaliteit stuur voor of op die laaste dag van die maand die rekening besonderhede aan die diensverskaffer wat verantwoordelik is vir die druk van die rekeninge. Die drukkers is verantwoordelik om binne sewe dae die rekeninge te druk en te pos. Ongelukkig het die munisipaliteit of diensverskaffer geen beheer oor die werksaamhede van die SA Poskantoor nie. Kliënte word aangemoedig om te registreer vir elektroniese diensterekeninge en sodoende die groen inisiatief van die munisipaliteit ook te ondersteun.